# Garage Inc.

Garage Inc. és un àlbum compilatori i de versions editat per la banda estatunidenca Metallica. La seva publicació es va realitzar el 23 de novembre de 1998 mitjançant Elektra Records. Aquest treball inclou cançons versionades, cares-B i l'EP The $5.98 E.P.: Garage Days Re-Revisited que fou llançat originalment l'any 1987. El títol és una combinació de Garage Days Revisited i la cançó "Damage, Inc.", inclosa en l'àlbum Master of Puppets. Inclou cançons d'altres artistes de diversos estils que van influir en els membres de Metallica. Les seves vendes van superar els sis milions de còpies internacionalment.

## Producció

Tot just acabada la gira Poor Re-Touring Me Tour van tornar a l'estudi de gravació per començar l'enregistrament d'un nou àlbum de versions. La intenció era realitzar una cosa diferent després de tres àlbums d'estudi consecutius i van pensar que fer versions de cançons d'altres artistes i adaptar-les a l'estil de Metallica seria una bona idea. Durant les següents tres setmanes van enregistrar deu cançons i només una va ser enregistrada a banda, concretament la versió de «Tuesday's Gone» de Lynyrd Skynyrd, que fou gravada en una emissora de ràdio junt amb els amics Les Claypool, John Popper i Gary Rossington. S'hi poden trobar versions de bandes famoses com Motörhead, Black Sabbath, Bob Seger o Queen.
La portada de l'àlbum és una fotografia de Ross Halfin on es poden veure els membres de Metallica vestits com a mecànics de cotxes. La banda volia crear un llibret amb informació detallada del projecte, i el dissenyador Andy Airfix tingué accés per cercar en el catàleg de pertinences i records de Lars Ulrich sobre la banda. Airfix també va fer la contraportada de l'àlbum amb la portada modificada respecte els caps dels membres.
El senzill «Whiskey in the Jar» fou premiat als Grammy del 2000 en la categoria de millor actuació de rock dur.

## Llista de cançons
### Disc 1

* «Sabbra Cadabra» és una versió de la cançó «A National Acrobat» de Black Sabbath.
* «Mercyful Fate» és un popurri de les cançons «Satan's Fall», «Curse of the Pharaohs», «A Corpse Without Soul», «Into the Coven» i «Evil».
* «Tuesday's Gone» fou enregistrada el 18 de desembre de 1997 en l'emissió del programa Don't Call Us, We'll Call You de KSJO.
* «The More I See» conté un segment petit de la cançó «Bridge of Sighs» de Robin Trower.

### Disc 2

Aquestes cançons són un conjunt de cares-B d'altres artistes que van inspirar a Metallica.
* Les cançons "Free Speech for the Dumb", "Loverman", "Astronomy" i "The More I See" no han estat mai interpretades en directe.
* "Last Caress/Green Hell" conté una paròdia de la cançó "Run to the Hills" d'Iron Maiden al final. Iron Maiden va respondre en la cara-B de la cançó "Space Station No. 5".

## Posicions en llista

| Llista (1998) | Posició | Certificacions |
| Alemanya | 1 | |
| Austràlia | 2 | |
| Canadà | 3 | |
| Estats Units | 1 | 5x Platí |
| Espanya | 84 | |
| França | 9 | |
| Nova Zelanda | 3 | |
| Regne Unit | 29 | 1x Or |

## Crèdits
### Metallica

* James Hetfield – veu, guitarra rítmica; guitarra solista ("Whiskey in the Jar")
* Kirk Hammett – guitarra solista
* Lars Ulrich – bateria
* Jason Newsted – baix, veus addicionals
* Cliff Burton – baix ("Am I Evil?" i "Blitzkrieg")

### Músics convidats a "Tuesday's Gone"

* Pepper Keenan – veu
* Jerry Cantrell – guitarra
* Sean Kinney – percussió
* Jim Martin – guitarra
* John Popper – harmònica
* Gary Rossington – guitarra
* Les Claypool – banjo
Personal tècnic
* Bob Rock – producció
* James Hetfield – producció
* Lars Ulrich – producció
* Mike Clink – enginyeria
* Brian Dobbs – enginyeria
* Jeffrey Norman – enginyeria
* Csaba Petocz – enginyeria
* Randy Staub – enginyeria
* Toby Wright – enginyeria
* Leff Lefferts – assistent enginyeria
* Chris Manning – assistent enginyeria
* Kent Matcke – assistent enginyeria
* Mike Fraser – mescles
* Flemming Rasmussen – mescles
* Randy Staub – mescles
* George Marino – masterització, remasterització
* Paul DeCarli – edició digital
* Mike Gillies – edició digital
* Andie Airfix – disseny
* Ross Halfin – disseny portada, fotografia
* Anton Corbijn – fotografia
* Mark Leialoha – fotografia
* David Fricke – notes

## Referències

* ↑ Snyder, Michael. «Just some cover band...» (en anglès). MTV, 11-12-1998. Arxivat de l'original el 2017-08-12. [Consulta: 2 novembre 2016].
* 1 2 3 4 5 «Metallica > Garage Inc.» (en anglès). australian-charts.com. [Consulta: 23 novembre 2016].
* ↑ «Metallica» (en anglès). Billboard. Arxivat de l'original el 2014-07-09. [Consulta: 23 novembre 2016].
* ↑ «Metallica» (en anglès). Billboard. Arxivat de l'original el 2016-10-12. [Consulta: 23 novembre 2016].
* ↑ «Metallica» (en anglès). OfficialCharts.com. [Consulta: 27 març 2016].